આ દરમિયાન સરકારે જીએસટી પરીષદની રપમી બેઠક માટે ૧૮ જાન્યુઆરી ર૦૧૮ની તારીખ નક્કી કરી છે જેમાં આ મુદે કેટલાક નિર્ણયો લેવાશે. કેન્દ્ર સરકારના અપ્રત્યક્ષ કર વિભાગ સાથે જોડાયેલા એક વરિષ્ઠ અધિકારીએ જણાવ્યુ છે કે જીએસટીમાં વેપારીઓને જેટલી છુટ અપાય છે કદાચ તેની જરૂર ન હતી. વેપારીઓને આપવામાં આવેલી છુટ અને આઝાદી જ કારણ છે કે જીએસટી વસુલાતમાં બીજા મહિને ઘટાડો થયો છે. આ જ કારણે સરકારની સાથે-સાથે રાજયોના અપ્રત્યક્ષ વિભાગના અધિકારીઓને પણ સતર્ક રહેવા જણાવાયુ છે કે જેથી એવા વેપારીઓ ઉપર નજર રાખી શકાય કે જે સાચુ-ખોટુ કરતા હોય. કર વસુલાતને લઇને વેપારીઓ ઉપર સિકંજો કસવામાં આવે તેવી શકયતા છે. (૩-૪)